open-index/open-wikipedia-markdown huggingface dataset:
Մելիք Աղաբեկյան

**Մելիք Խաչիկի Աղաբեկյան** (), ), ազգությամբ հայ ուկրաինացի նկարիչ, Ուկրաինայի նկարիչների ազգային միության անդամ (1986)։

## Կենսագրություն
Աղաբեկյանը ծնվել է 1947 թվականի հունիսի 26-ին Սուխումում։ Ամուսնացել է 1973 թվականին։ 1973-1974 թվականներին դասավանդել է գեղարվեստի պետական քոլեջում։ 1980 թվականին ավարտել է Երևանի գեղարվեստա-թատերական ինստիտուտը, որտեղ սովորել է Էդուարդ Իսաբեկյանի և Սարգիս Մուրադյանի ղեկավարությամբ։ 1980-1982 թվականներին դասավանդել է Երևանի գեղարվեստա-թատերական ինստիտուտում։ 1982 թվականից սկսած յոթ տարի եղել է «Հայաստանի աշխատավորուհի» ամսագրի գեղարվեստական խմբագիրը։ 1986 թվականից Ուկրաինայի նկարիչների ազգային միություն անդամ է։ 1990-1992 թվականներին որպես ուսուցիչ աշխատել է Շախտյորսկ քաղաքի (Դոնեցկի մարզ, Ուկրաինա) թիվ 6 դպրոցում։ 1981-1985 թվականներին նրա ստեղծագործությունները ցուցադրվել են Հայաստանում։ Իսկ 1992-1997 թվականներին ցուցադրվել են նաև Դոնեցկի արվեստի ցուցահանդեսներում։

## Ստեղծագործությունները
* «Լավերի կիրճը» ( (1979))
* «Հարսանիք Լենինականում» ( (1980))
* «Երիտասարդ հիմնադիրներ» ( (1981))
* «Նատյուրմորտ կակտուսի հետ» ( (1985))
* «Վերադարձ» ( (1985))
* «Ինքնապաշտպանություն» ( (1986))
* «Ա․ Ծառուկյանի դիմանկարը» ( (1986))
* «Սկիզբ»  ( (1987))
* «Սբ. Առաքյալոց եկեղեցի» ( (1988))
* «Ձմեռ։ Արևի օր» ( (1992))

## Ծանոթագրություններ

Կատեգորիա:Հայ նկարիչներ
Կատեգորիա:Ուկրաինացի նկարիչներ
Այրիս Էպֆել

**Այրիս Էպֆել** (, ), ամերիկացի հայտնի գործարար, ինտերիեր ձևավորող, նորաձևության պատկերակ։

## Վաղ կյանքը
Այրիս Էպֆելը ծնվել է 1921 թվականի օգոստոսի 29-ին Աստորիայում, (Քուինս,  (Նյու Յորք)։  Էպֆելը Սամուել Բեռռլիի միակ երեխան է, ում ընտանիքը ապակի և հայելի արտադրող բիզնեսի սեփականատեր էր, իսկ նրա ռուսական ծննդով կինը՝ Սադին ուներ նորաձևության խանութ։ Երկուսն էլ հրեա էին։ Այրիս էպֆելը սովորել է  Նյու Յորքի համալսարանի արվեստի պատմության բաժնում և հաճախել է Վիսկոնսինի համալսարանին կից արվեստի դպրոց։

## Կարիերա
Որպես երիտասարդ կին, Էպֆելը աշխատել է Women's Wear Daily  իմիջ կենտրոնում և եղել է Էլիանոր Ջոնսոնի  համար որպես ինտերիեր ձևավորող։  Նա նաև նկարիչ Ռոբերտ Գուդմենի օգնականն էր։
1948 թվականի փետրվարի 22- ին ամուսնացել է Կառլ Էպֆելի հետ (1914 - 2015 ) : Երկու տարի անց նրանք գործարկեցին տեքստիլային գործվածքների արտադրամաս և այն ղեկավարեցին մինչև իրենց  թոշակի անցնելը՝ 1992 թվականը։  Այրիս Ապֆելը մասնակցել է Սպիտակ տան ձևավորման վերականգնման նախագծերին ինն նախագահների կառավարման շրջանում՝ Թրումանի, Էյզենհաուերի, Քենեդու, Ջոնսոն, Նիքսոնի, Ֆորդի, Քարթերի, Ռեյգան և Քլինթոնի։ Չնայած ընտանեկան բիզնեսին զույգը սկսեց ճանապարհորդել աշխարհի շուրջ, որի ժամանակ գնում էր ոչ արևմտյան, արտասովոր հագուստներ։ Նա տրամադրում  էր այս զգեստներն իր հաճախորդներին բարձր հասարակարգի խնջույքներին մասնակցելու ժամանակ հագնելու համար։ 2016 թվականին նա ավստրալիական Blue Illusion ապրանքանիշի խորհրդանիշն էր։

## Ժառանգություն
### Թանգարանային անցյալի վերաբերյալ
2005 թվականի սեպտեմբերի 13-ին Նյու Յորքի Մետրոպոլիտեն արվեստի թանգարանին կից The Costume Institute-ում կազմակերպվեց ցուցահանդես Այրիս Էպֆելի ոճի մասին։ Ցուցահանդեսի վերնագիրը  «Հազվադեպ Թռչուն»  () էր։ Կենսակերպի և ոճի պատմության թանգարանը Ֆլորիդայում  ստեղծում է տուն, որը կծառայի որպես պատկերասրահ Այրիս Էպֆելի հագուստների, աքսեսուարների և կահույքի համար։

### Վավերագրություն
Այրիս Էպֆելը Ալբերտ Մայսլեսի կողմից պատրաստված Iris ֆիլմի գլխավոր հերոսուհին է.։ Ֆիլմը ցուցադրվել է 2014 թվականի հոկտեմբերին Նյու Յորքի ֆիլմերի փառատոնի ժամանակ։ Այրիսը նաև նկարահանվել է «Եթե դու կադրի մեջ չես կեր նախաճաշ» () վավերագրական ֆիլմում, որն էկրան է  բարձրացել 2017 թվականին։

## Պարգևատրումները
Այրիս Էպֆելին հանձնվեց մրցանակ Կանայք միասին նախագծի տնօրենների խորհրդի և բելառուսական բյուրոյի անդամ Մալյու Էդվարս Հուրլիի և Բրյուսելում ՄԱԿ-ի կենտրոնակայանում Իսպանիայի ներկայացուցիչ Կարլոս Հեմինեզի կողմից։

## Անձնական կյանք
2015 թվականի օգոստոսի 1-ին, իր 101-րդ տարեդարձից 3 օր առաջ Այրիս Էպֆել ամուսինը մահացավ։ Նրանք համատեղ ապրել են 67 տարի։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի դիզայներներ
Կատեգորիա:Ամերիկացի երկարակյացներ
Կատեգորիա:Ամերիկացի մոդելներ
Կատեգորիա:Նյու Յորքի համալսարանի շրջանավարտներ
Կատեգորիա:Անձինք նորաձևությունում
I Bet My Life

**"I Bet My Life",** երգ, որը թողարկվել է ամերիկյան Imagine Dragons ռոք խմբի կողմից։ Երգը գրված է խմբի անդամներ Դեն Ռեյնոլդսի, Բեն Մակկիի, Վեյն Սերմոնի, Դեն Պլատցմանի կողմից և համարվում է նրանց երկրորդ ստուդիական ձայնասկավառակի՝ Smoke + Mirrors֊ի գլխավոր երգը։

## Կոմպոզիցիա
Գլխավոր երգիչ՝ Դեն Ռեյնոլդսը ասել է, որ «*երգը իր ծնողների հետ փոխհարաբերությունների մասին է և նա շեշտել է, որ այդ հարաբերությունները երբեմն լարված են եղել ու դժվար․․․*'I Bet My Life'֊ը խրախուսում է այն կապը, որին մենք դեռ սպասում ենք
։»

## Տեսահոլովակ
2014 թվականի դեկտեմբերի 12֊ին Imagine Dragons֊ը թողարկել է "I Bet My Life"֊ի պաշտոնական տեսահոլովակը։ Այն նկարահանվել է Ջոդեբի կողմից։ Տեսահոլովակի սկիզբը և վերջը նկարահանված է Արիզոնայի Սոլթ գետի մոտ։ Ցույց է տրվում, թե ինչպես է մեքենան մոտենում գետին։ Տեսահոլովակում նկարահանվել են Imagine Dragons֊ը, նրանց բարեկամները և ընկերները։ Մեկ այլ տեղ գետի մոտ, երկու տղա՝ Դեհանը և Նյոսթեդթերը կռվում են ջրվեժի մոտ։ Ի վերջո Նյոսթեդթերին հաջողվում է հրել Դեհանին՝ գցելով գետը և վերջինս լողալով հեռանում է, իսկ Նյոսթեդթերը զարմացած նայում է նրա հետևից։ Դեհանը հայտնվում է ամբարի մոտ, հետո նա մտնում է ջրի տակ գտնվող մի տուն, նայում է այդ տան պատուհանից և գտնում է ամեն ինչ  ջրի տակ։ Նա անկողին է գտնում և քնում։ Հաջորդ առավոտ Դեհանը գտնում է իրեն առագաստանավի մեջ։ Նա մի քանի անգամ փորձում է խուսափել ջրվեժի մեջ ընկնելուց, բայց վերջում նավով թռչում է տեղանքի վրայով։ Նայելով նավի վրայով, նա որոշում է շրջել այն և ընկնում է մի քաղաք։ Ցույց է տրվում թե ինչպես է ամբոխը տանում նրան։ Նրանք վեր ու վար են անում նրան և շրջում, հետո նա հասկանում է, որ այդ ամենը տեսիլք էր և նա անգիտակից պառկած է ամբարտակի մոտ։ Նյոսթեդթերը նրան հետ է մղում դեպի մակերևույթ և փրկում
։

## Հիթ֊շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հաավաստագրումներ

## Թողարկման պատմություն

## Ծանոթագրություններ

Կատեգորիա:2014 երգեր
Կատեգորիա:Imagine Dragons երգեր
Պուկարա դե Տիլկարա

**Պուկարա դե Տիլկարա**, հին ամրոց (պուկարա), որը գտնվում է Տիլկարա քաղաքի մոտ, բլրի վրա, Արգենտինայի Խուխույ պրովինցիայում։ Այն գոյություն է ունեցել նախքան Ինկերի կայսրության ծաղկումը։

2000 թվականին ամրոցը հռչակվել է որպես ազգային հուշարձան։

## Պատմություն
Մարդիկ այս բնակավայրում հայտնվել են մ. թ. ա. 8-րդ հազարամյակում։ Ամրոցը կառուցվել և բնակեցվել է 12-րդ դարում։ Տեղական բնակիչները զբաղվում էին գյուղատնտեսությամբ, խեցեգործությամբ և հյուսելու արվեստով, բացի դրանից, նրանք նաև քաջ մարտիկներ էին։ Ժամանակին Պուկարան համարվում էր կարևոր տնտեսական և ռազմական կենտրոն։

Ամրոցում բնակվել են շուրջ 2000 բնակիչ, ովքեր ապրել են փոքրիկ քարե շենքերում, որոնք չունեին պատուհաններ, և որոնց դռները ցածր էին։ Բացի բնակավայրերից, կենդանիների համար նախատեսված անասնանոցներից և այլ ֆերմերային շինություններից, այստեղ տեղակայված էին նաև այնպիսի վայրեր, որտեղ անցկացվում էին կրոնական ծեսեր և թաղման արարողություններ։

15-րդ դարի վերջում ինկերը վերջնականապես պարտության մատնեցին քվեբրադա ցեղերին, որոնք ամրոցն օգտագործում էին որպես ռազմական կառույց՝ մոտակա հանքավայրերից արծաթ, ցինկ և պղինձ մատակարարելու համար։

Ինկերի տիրապետությունը շարունակեց իր գոյությունը ևս կես դար և ավարտվեց 1536 թվականին, երբ եկան իսպանացիները։ Վերջիններս 1586 թվականին ստեղծեցին ժամանակակից քաղաք՝ Տիլկարա անվանումով։

## Ժամանակակից պատմություն
### Կրկնակի բացում
1908 թվականին, Բուենոս Այրեսի համալսարանի դասախոս, մարդաբան Խուան Բաուտիստա Ամբրոսետտին և իր ուսանող Սալվադոր դե Բենեդետտին կրկին ուսումնասիրեցին այդ տեղանքը և ստեղծեցին կատալոգ, որը բաղկացած էր ավելի քան 3000 նմուշներից, որոնք պեղվել էին առաջին 3 տարիներին։ Աշխատանքը սկսելով 1911 թվականից՝ նրանք մաքրեցին մոտ 2000 քառակուսի մետր հողատարածք և վերակառուցեցին որոշ շենքեր։ 1948 թվականին Էդուարդո Կասանովան ստանձնեց ամրոցի շրջանի ղեկավարությունը, որի արդյունքում՝ 1966 թվականին բացվեց հնագիտական թանգարան։ Պեղումները շարունակվում են մինչ այսօր, և դրանք իրականցվում են Բուենոս Այրեսի համալսարանի կողմից։

### Թանգարան
Թանգարանը կազմված  է տասը սենյակից, որոնցից երեքը նախատեսված են ժամանակավոր ցուցահանդեսների, գրադարանների և վարչական տարածքների համար։ Յոթ սենյակներում, որտեղ մշտական ցուցահանդեսներն են, ներկայացված են հնդկական տարբեր մշակույթների ավելի քան 5000 արժեքավոր պատմական ցուցանմուշներ։

* Սրահ 1-Արգենտինա և հարևան երկրներ` Չիլի և Բոլիվիա, ցուցանմուշների շարքում` Ատակամա անապատից բերված մումիացված մարմին։
* Սրահ 2-Պերուի մշակույթը, ցուցադրվում են կերամիկայից պատրաստված իրեր, որոնք պատկանել են հնդկացիներին                             
* Սրահ 3-Իսպանական նվաճման ժամանակաշրջանին վերաբերող ցուցանմուշներ։
* Սրահներ 4 և 5-Պունի և Խուխուի ցուցանմուշներ։
* Սրահ 6-Պուկարայի ամրոցի մնացորդները։
* Սրահ 7-Քեբրադայի մշակույթի մնացորդներ։

## Պատկերասրահ

Jujuy-Tilcara-Pucara-P3130012.JPG
Pucará de Tilcara.jpg
Tumba Pucará de Tilcara.JPG
Pucará de Tilcara 02.JPG


## Ծանոթագրություններ

## Արտաքին հղումներ
* Պուկարա դե Տիլկարա 
* La Nación article 16 Aug 2002: La Quebrada de Humahuaca se fortalece en el Pucará de Tilcara 

Կատեգորիա:Արգենտինայի ամրոցներ
Կատեգորիա:Արգենտինայի թանգարաններ
Կատեգորիա:Արգենտինայի ճարտարապետություն
Ժան Ժիգու

**Ժան Ֆրանսուա Ժիգու** (, ), ֆրանսիացի գեղանկարիչ, հայտնի է եղել Էվելինա Գանսկայայի հետ կապով, որը տևել է 30 տարի։

## Կենսագրություն
Ծնվել է 1806 թվականի հունվարի 8-ին Բեզանսոնում։

Կարճ ժամանակ սովորել է Փարիզի գեղարվեստի դպրոցում, և գեղարվեստական կրթությունն ավարտել է Իտալիայում։ Նա նկարել է կրոնական և պատմական բովանդակությամբ նկարներ, որոնք առանձնանում էին նկարի ճշգրտությամբ և երանգավորման ուժով, սակայն (ըստ ԲԵՀԲ-ի հեղինակների կարծիքի) «կոմպոզիցիայում շարժումների մեղսավոր չափազանցվածությամբ և կատարման չափից շատ մակերեսայնությամբ»։ Նկարչության մեջ նա հարել է տարբեր վարպետների ուղղություններին, այլ ոչ թե ստեղծել իր սեփական ուղղությունը։

## Ստեղծագործություններ

Ամենակարևոր գործերն են Փարիզի Սեն Ժերվե եկեղեցու որմնանկարները և նկարները.
* «Լեոնարդո դա Վինչիի մահը Ֆրանցիսկոս I-ի ձեռքերում» (1833),
* «Կլեոպատրան փորձարկում է թույնի ուժը ստրուկի վրա» (1838),
* «Կլեոպատրայի մահը» (1850),
* «Գալաթեա»,
* «Մանանան անապատում»,
* «Նապոլեոնը Աուստերլիցի ճակատամարտի նախօրեին»։
Երկար տարիներ Ժիգուն հայտնի է եղել որպես գերազանց գծագրող և դիմանկարիչ (սոցիալիստ Շառլ Ֆուրյեի, մարշալ Մոնսեյի, Ալֆոնս դը Լամարթինի, Պոլ Դելարոշի, Էժեն Դելակրուայի դիմանկարները)։

Բացի այդ Ժիգուն ստեղծել է Լեսաժի «Ժիլ Բլաս» վեպի նկարազարդումների շարքը, որոնք տպագրվել են 1835 թվականին վեպի ֆրանսիական հրատարակության մեջ։

Նրա հայտնի ուսանողներից է եղել Անրի Շարլ Անտուան Բարոնը։

## Պատկերասրահ

Պատկեր:Sigalon, Xavier.jpg|Սիգալոնի նկարի վիմագրությունը (1838)
Պատկեր:Antoine et Cléopatre après la bataille d'Actium.jpg|Անտոնիոսը և Կլեոպատրան
Պատկեր:Marie Nodier.jpg|Մարի Նոդյեի դիմանակարը
Պատկեր:Anna Hanska Mniszech Jean Gigoux 1853.jpg|Աննա Մնիշեկի դիմանկարը (1853)

## Ծանոթագրություններ

## Աղբյուրներ
* 

Կատեգորիա:19-րդ դարի ֆրանսիացի նկարիչներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի նկարիչներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դիմանկարիչներ
Դեյվիդ Կոպպերֆիլդի կյանքը

**Դեյվիդ Կոպպերֆիլդի կյանքը ** (), ռեժիսոր Ինուչչի Արմանդոյի առաջիկա դրամատիկ ֆիլմը։ Գլխավոր դերում` Դև Պատել։ Ֆիլմի հիմքում ընկած է Չարլզ Դիքենսի Դեյվիդ Կոպպերֆիլդի մասին վեպը։ Ֆիլմը թողարկվելու է 2019 թվականին։

## Դերերում
* Դև Պատել՝ *Դեյվիդ Կոպպերֆիլդ*
* Թիլդա Սվինթոն՝ *Բեթսի Տրոդվուդ*
* Հյու Լորի՝ *պարոն Դիկ*
* Պիտեր Կապալդի՝ *Ուիլկինս Միկոբեր*
* Բեն Ուիշոու՝ *Ուրիա Հիպ*
* Փոլ Վայտհաուս 
* Անայրին Բարնարդ՝ *Ջեյմս Սթիրֆորտ*
* Գվենդոլին Քրիստի 
* Բոնգ Բենեդիկտ
* Դեյզի Մեյ Կուպեր
* Մորֆիդ Կլարկ՝ *Դորա Սպենլոու*
* Էնթոնի Վելշ
* Ռոզալինդ Էլիզար՝ *Ագնես Ուիկֆիլդ*

## Արտադրություն
Չարլզ Դիքենսի վեպի հիաման վրա ստեղծվող ֆիլմի արտադրության մասին պաշտենապես հայտարարվել է 2018 թվականի ֆետրվարին։ Ֆիլմի ռեժիսորը, պրոդյուսերը և սցենարիստը հանդիսանում է Արմանդո Իանուչչին։ Կինոնկարի սցենարը գրվել է «Իրադարձությունների առանցքը» ֆիլմի իր գործընկերոջ` Սայմոն Բլեկուելլիի համահեղինակությամբ։ Փոքր-ինչ ուշ` այդ նույն ամսում, հայտնի է դարձել, որ ֆիլմի գլխավոր դերը ստացել է Դև Պատելը։ Ապրիլին հաստատվել է այնպիսի դերասանների մասնակցությունը, իչպիսիք են Թիլդա Սվինթոնը, Հյու Լորին, Անայրին Բարնարդը, Բեն Ուիշոուն, Մորֆիդ Կլարկը, Էնթոնի Վելշը և Ռոզալինդ Էլիզարը։ Ավելի ուշ` մայիսին, Իանուչչին թվիթերում հայտարարել է, որպարոն Միկոբերի դերը դերակատարելու է Պիտեր Կապալդին։ Հաջորդ ամիս հայտնի դարձավ, որ ծրագրին միանում են նաև Գվենդոլին Քրիստին, Բոնգ Բենեդիկտը, Փոլ Վայտհաուսը և Դեյզի Մեյ Կուպերը։

Ֆիլմի նկարահանումները սկսվել են 2018 թվականի հունիսի 11-ին Մեծ Բրիտանիայի Նորֆոլկ կոմսությունում։ Հուլիսի 2-ից 14-ը որոշ տեսարաններ նկարահանվել են Հալ քաղաքում։ Հուլիսի 3-ին Բերի-Սենթ-Էդմունդս քաղաքում նկարահանումների ժամանակ օգտագործվել են Angel Hill, Athenaeum Lane փողոցները և Chequers Square հրապարակը, իսկ հուլսի 4-ին և 5-ին` Theatre Royal-ի ինտերիերը։ Նույն ամսին նկարահանող խումբը կայցելի նաև Քինգս-լինն քաղաք։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Անգլիայում նկարահանված ֆիլմեր
Ստադիո դելլա Ռոմա

**Ստադիո դելլա Ռոմա** (), (), իտալական Սերիա A-ն ներկայացնող Ռոմա ֆուտբոլային ակումբի մարզադաշտի ժամանակավոր անվանումն է։ Մարզադաշտի շինարարությունը կսկսվի 2018-ին և նախատեսված է այն ավարտել 2020-ին։ Մարզադաշտը կկառուցվի Հռոմի հարևանությամբ գտնվող Տոր դի Վալլե ձիարշավարանի տեղում։ Մարզադաշտը կտեղավորի 52,500 հանդիսական, ինչպես նաև հնարավորություն կլինի շատացնելու նստատեղերի քանակը մինչև 55,000-ի։ Մարզադաշտի դիզայնով զբաղվել է ամերիկացի ճարտարապետ Դեն Մեյսը, նրա խոսքերով Մեյսը ոգեշնչվել է Հռոմի Կոլիզեումից։ Մարզադաշտը ներառելու է VIP տարածքը, 14000 նստատեղ նախատեսված է Ռոմայի ֆան ակումբների համար։

## Արտաքին հղումներ
* www.stadiodellaroma.com - Մարզադաշտի պաշտոնական կայքը   

## Ծանոթագրություններ

Կատեգորիա:Մարզադաշտեր այբբենական կարգով
Կատեգորիա:Ռոմա ՖԱ
Կատեգորիա:Ֆուտբոլային մարզադաշտեր
Love Lies

**«Love Lies»**, ամերիկացի սոուլ կատարող Քալիդի երգը, որը ձայնագրվել է Նորմանի Քորդեյ Համիլթոնի (Fifth Harmony խմբի մենակատարուհի) մասնակցությամբ։ Այն դարձել է «Սիրով, Սայմոն» ֆիլմի սաունդթրեքի (Love, Simon. Original Motion Picture Soundtrack, 2018) երկրորդ սինգլը։ Երգի պրոդյուսերներն են՝ Ջեք Անտոնոֆֆ, Չարլի Հենդսոմը և Ջամիլ Չամասը։ Հեղինակներն են Քալիդ Ռոբինսոնը, Նորմանի Համիլթոնը, Ջամիլ Չամասը, Ռայան Վոյթեսաքը և Թեյլա Փարքսը։ Սինգլն ստացել է պլատինե կարգավիճակ Ավստրալիայում ու Նոր Զելանդիայում, ոսկե կարգավիճակ՝ Մեծ Բրիտանիայում, Կանադայում ու ԱՄՆ-ում (Recording Industry Association of America-ից, RIAA)։

## Պատմություն
Սինգլն ստացել է դրական գնահատականներ երաժշտական քննադատների ու առցանց հրատարակությունների կողմից, ինչպիսիք են՝ Nina Braca-ն *Billboard*-ից («Ռոմանտիկ հետաքրքիր տեքստը հիանալի լրացնում է Նորմանիի սահուն վոկալը կիթառի պարզ ռիթմի ու դանդաղ փոփ-բիթի ֆոնին»), Hugh McIntyre-ը Fuse-ից («նրանց R&B-ն այնքան հասուն է, որ դժվար է հավատալ, թե այս երաժիշտներն այդքան երիտասարդ են և դեռ նոր են սկսում զբաղվել իրենց կարիերայով»), Sam Damshenas-ը *[[Gay Times]]*-ից («անհավատալիորեն հիշվող և գրավիչ երգ է»), Mike Wass-ը Idolator-ից («միջին տեմպի երազային հիմնը ցուցադրում է նրա (Նորմանիի) ձայնն ու նրա նմանատիպ նախագծի R&B/փոփ ուղղվածությունը»)։ 2018 թվականի մարտին *Billboard* ամսագրի քննադատը երգն ընդգրկել է «Every Fifth Harmony Solo Single, Ranked» ցանկի երկրորդ հորիզոնականում։

## Երաժշտական տեսահոլովակ
Պաշտոնական տեսահոլովակը (ռեժիսորներ՝ Gerard Bush և Christopher Renz) ներկայացվել է 2018 թվականի փետրվարի 16-ին Յութուբում, որտեղ այն հավաքել է ավելի քան 50 մլն դիտում (2018 թվականի հուլիսի տվյալներով)։

## Համերգային կատարումներ
2018 թվականի Ապրիլի 10-ին Քալիդն ու Նորմանին կատարել են «Love Lies» երգը *[[The Tonight Show Starring Jimmy Fallon]]* հեռուստահաղորդման ժամանակ։ Նույն թվականի մայիսի 20-ին նրանք այդ երգով ելույթ են ունեցել 2018 ''Billboard'' Music Awards մրցանակաբաշխության արարողության ժամանակ։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:Զուգերգեր
Կատեգորիա:Քալիդի երգեր
Էսեյսա միջազգային օդանավակայան

**Էսեյսա միջազգային օդանավակայան** (),  կոմերցիոն օգտագործման համար նախատեսված օդանավակայան, որը գտնվում է Մեծ Բուենոս Այրեսի գոտում՝ Էսեյսա քաղաքի մերձակայքում։ Համարվում է Արգենտինայի խոշորագույն միջազգային օդանավակայանը և որպես օդանավափոխության հանգույց է ծառայում *Aeropuerto Internacional Ministro Pistarini*  և  *LAN Argentina* ավիափոխադրողների համար։

## Պատմություն
Կոչվում է Արգենտինայի նախկին նախարարներից մեկի՝ գեներալ Խուան Պիստարինիի (, 1882—1956 թթ.) անունով։ Օդանավակայանն ամբողջությամբ նախագծվել և կառուցվել է արգենտինացի ճարտարապետների ու ինժեներների ջանքերով, 1945-1949 թվականներին։ Դրա շինարարությունը Խուան Պերոնի նախագահական առաջին ժամկետի ընթացքում կազմված և ընդունված հնգամյա պլանի կարևորագույն նախագիծն էր համարվում։

Օդանավակայանը ծառայում է թե՛ քաղաքացիական և թե՛ ռազմական նպատակների։ Առաջին քաղաքացիական ինքնաթիռն այստեղից օդ է բարձրացել 1946 թվականին՝ ուղղություն վերցնելով դեպի Լոնդոն։

1973 թվականի հունիսի 23-ին Էսեյսա օդանավակայանում զինված բախում է տեղի ունեցել պերոնականների աջ և ձախ խմբավորումների ներկայացուցիչների միջև։ Արյունալի այդ բախման հետևանքով զոհվել է 13 և տարբեր աստիճանի ծանրության վերքեր ստացել 380 մարդ։
250px|մինի|ձախից|Սպասասրահներից մեկը

## Ծանոթագրություններ

## Արտաքին հղումներ
* Aeropuerto Buenos Aires / Ezeiza at Aeropuertos Argentina 2000 (official web site – English)

Կատեգորիա:1949 հիմնադրումներ Արգենտինայում
Կատեգորիա:Բուենոս Այրես
Սքոթ Ֆալման

**Սթոք Էլիոթ Ֆալման** (, ), համակարգչային գիտնական է Կարնեգի Մելոն համալսարանում։ Իր տիրույթում նա հայտնի է ավտոմատ պլանավորված աշխատանքի, սեմանտիկ ցանցի, նեյրոնային ցանցի և Common Lisp ծրագրավորման լեզվի վերաբերյալ իր առաջատար աշխատանքների շնորհիվ։ Ֆալմանը աշխատում է «Սկոն» գիտահետազոտական բազայի ստեղծման վրա, որի հիմքում է իր NETL սեմանտիկ ցանցի նախագիծը։

## Կյանքն ու կարիերան
Ֆալմանը ծնվել է Օհայո նահանգի Մեդինա քաղաքում։ Լորնա Մայի և Ջոն Էմիլ Ֆահլմանի որդին է։ 1973 թվականին ավարտելով մագիստրատուրան ստացել է մագիստրոսի կոչում Մասաչուսեթսի տեխնոլոգիական ինստիտուտում։ Նա «Արհեստական բանականության Ամերիկյան ասոցիացիայի» անդամ է։

1996 թվականի մայիսից մինչև 2001 թվականի հուլիս Ֆալմանը ղեկավարել է «Justsystem Pittsburgh Research Center» հետազոտական կենտրոնը։

### Ժպիտիկ
Ֆալմանը առաջին ժպիտիկների հեղինակն է, որն իր կարծիքով Կարնեգի Մելոնի ստեղծած հաղորդագրությունների հարթակում պետք է առանձնացներ լուրջ հաղորդագրությունները կատակից։ Նա առաջարկել էր օգտագործել :-) և :-( տարբերակները։ Մինչ նիշերի տեղադրումը 1982 թվականին սեպտեմբերի 19-ին, եղել է նախնական հաղորդագրություն, որից առաջացած այս նիշերը տեղադրվեցին 1982 թվականի սեպտեմբերի 19-ին։ Հաղորդագրությունը ստացվել է Ջեֆ Բիրդից 2002 թվականի սեպտեմբերի 10-ին և այսպիսի տեսք ունի.
19-Sep-82 11:44    Scott E  Fahlman             :-)
From: Scott E  Fahlman 

I propose that the following character sequence for joke markers:

:-)

Read it sideways.  Actually, it is probably more economical to mark
things that are NOT jokes, given current trends.  For this, use

:-(
 Թեև հենց նա է համարվում ժպիտիկների առաջին օգտագործողը, սակայն նմանատիպ ժպիտիկներ են հայտնվել Reader's Digest ամսագրում 1967 թվականի մայիսին։ Նյու Յորք Թայմսին տված հարցազրույցում Վլադիմիր Նակոբովը ասել է. «Ես հաճախ կարծում եմ, որ պետք է գոյություն ունենա ժպիտի համար հատուկ տպագրական նշան` ինչ-որ գոգված նշան, որը կախված կլինի կլոր շրջանակից։

## Ծանոթագրություններ

## Արտաքին հղումներ
* Անձնական կայքէջ

Կատեգորիա:Մասաչուսեթսի տեխնոլոգիական ինստիտուտի շրջանավարտներ
I’m Your Man (երգ, Wham!)

«**I’m Your Man**», բրիտանական Wham! փոփ դուետի երգը, որը թողարկվել է 1985 թվականին Columbia Records (ԱՄՆ-ում) և Epic Records (Մեծ Բրիտանիա և այլ երկրներ, բացառությամբ ԱՄՆ-ի) լեյբլներում՝ որպես նրանց Music from the Edge of Heaven ստուդիական ալբոմի երկրորդ սինգլ։ Մեծ Բրիտանիայում ալբոմի տպաքանակը գերազանցել է 500 000 օրինակը։ Այն ստացել է ոսկե կարգավիճակ BPI-ից և զբաղեցրել առաջին հորիզոնականն Իռլանդիայում ու Նոր Զելանդիայում։ Միացյալ Թագավորությունում այն դարձել է խմբի չորրորդ սինգլը, որը գլխավորել է UK Singles Chart հիթ-շքերթը։

## Պատմություն
Պաշտոնական երաժշտական տեսահոլովակը նկարահանել է ռեժիսոր Էնդի Մորահանը։ Սինգլն զբաղեցրել է առաջին հորիզոնականը Մեծ Բրիտանիայում՝ այն պահպանելով երկու շաբաթ, ինչպես նաև դարձել է 1985 թվականի 23-րդ լավագույն սինգլը Բրիտանական կղզիներում։ Միացյալ Նահանգներում այն զբաղեցրել է № 3 հորիզոնականը։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* George Michael — official website

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ներքին Շենգավիթ

**Ներքին Շենգավիթ**, Երևան քաղաքի հարավային արվարձանում գտնվող Շենգավիթ վարչական շրջանի մաս կազմող թաղամաս։

## Նկարագրություն
Մինչ 1958 թվականը Ներքին Շենգավիթն ընդգրկված չէր Երևան քաղաքի կազմում․ այն Խորհրդային Հայաստանի Շահումյանի շրջանի գյուղ էր։ Նախկին գյուղխորհուրդը գտնվում է 12-րդ փողոցում։

Երևանի կազմում ընդգրկվելուց հետո գյուղխորհրդի շենքում տեղակայվել է Ավետիք Իսահակյանի անվան մանկական գրադարանը։

## Տես նաև
* Երևանի վարչական բաժանում
* Երևանի պատմություն
* Հին Երևան

## Ծանոթագրություններ

Կատեգորիա:Շենգավիթ վարչական շրջանի թաղամասեր
Վերին Շենգավիթ

**Վերին Շենգավիթ**, Երևան քաղաքի հարավային արվարձանում գտնվում Շենգավիթ վարչական շրջանի մաս կազմող թաղամաս։

## Նկարագրություն
### Փողոցներ
Վերին Շենգավիթ թաղամասը ընդգրկում է հետևյալ փողոցները․

* Բագրատունյաց պողոտա,
* Արտաշիսյան փողոց,
* Արագածի փողոց,
* Չեխովի փողոց,
* Մանթաշյան փողոց,
* Շևչենկոյի փողոց,
* Նիզամի փողոց,
* Եղբայրության փողոց,
** Եղբայրության փողոցի 1-ին նրբանցք,
* Մանանդյան փողոց,
* Գարեգին Նժդեհի փողոց,
* Վերին Շենգավիթի 2-րդ փողոց,
* Մայիսի 9-ի փողոց,
* Օդեսայի փողոց,
* Շենգավիթ փողոց,
* Կոտովսկու փողոց,
* Ղարիբջանյան փողոց,
* Դոդոխյան փողոց,
* Հրազդանի փողոց,
* Մուսայելյան փողոց,
* Մադոյան փողոց,
* Նիկողայոս Բունիաթյան փողոց,
* Կաշեգործների փողոց,
* Լազոյի փողոց,
** Լազոյի փողոցի նրբանցք,
* Կարա-Մուրզայի փողոց,
* Պատկանյան փողոց,
* Արարատյան փողոց,
* Վերին Շենգավիթի 11-րդ փողոց,
* Վերին Շենգավիթի 10-րդ փողոց,
* Եղիշե Թադևոսյան փողոց,
* Գորգագործների փողոց,
* Տատիկ Սարյան փողոց,
* Լևոն Խաչիկյան փողոց,
* Ֆրունզեի փողոց,
* Եսայան փողոց,
* Սեդրակ Սարգսյան փողոց,
* Մխչյան փողոց

### Հրապարակներ, հուշարձաններ
* Գարեգին Նժդեհի հրապարակ
* Սուրեն Սպանդարյանի հուշարձան (Երևան)
* Երևան (քարանձավախումբ)
* Շուշանիկ Կուրղինյանի գերեզման
* Վիսարիոն Բելինսկու կիսանդրի (Երևան)
* Հուշարձան՝ նվիրված ՀՕՄ-ի 100-ամյակին

## Տես նաև
* Երևանի վարչական բաժանում
* Երևանի պատմություն
* Հին Երևան

## Ծանոթագրություններ

Կատեգորիա:Շենգավիթ վարչական շրջանի թաղամասեր
Ռիչարդ Շտեռնս

**Ռիչարդ Շտեռնս** (), Վորլդ Վիժն կազմակերպության գործադիր տնօրեն (Վաշինգտոնում հիմնված, քրիստոնեական բարեգործական կազմակերպություն)։

## Կենսագրություն
Ռիչարդ Շտեռնսը աշխատում է երեխաների, ընտանիքների ու համայնքների հետ՝ հանուն աղքատության և անարդարության հաղթահարման։

Նա Կոռնելի համալսարանում ունի բակալավրի կոչում։ Այնտեղ նա միացել է Phi Kappa Psi համայնքին և ուսումնասիրել նյարդաբժշկություն։ Նա պրոֆեսիոնալ կարիերան սկսել է Բոստոնի Գիլլետե ընկերության հետ։ 1985 թվականին նա դարձել է «Ֆրանկլին Մինտ» կազմակերպության փոխնախագահ, այնուհետև դարձել է Լենոքս հավաքածույի նախագահ։ 1995 թվականին այն վերանվանվել է Lenox Inc.-ի։ Այն բաժանված էր երեք բաժինների՝ ուներ 6 արտադրական օբյեկտներ, 4,000 աշխատողներ, իսկ տարեկան վաճառքից ստացվում էր 500 մլն ԱՄՆ դոլար։ Նա թողեց Լենոքսը, երբ 1998 թվականին հունիսին դարձավ Վորլդ Վիժնի նախագահ, համաշխարհային քրիստոնեական օգնության և զարգացման կազմակերպություն, որն աշխատում է մոտ 100 երկրներում։ Այն ձգտում է լուծել մարդկային աղքատության աղբյուրները, որոնք իր հերթին, խանգարում են երեխաներին լիարժեք զարգացնել նրանց մարդկային ներուժը։

Որպես Վորլդ Վիժնի նախագահ, Շտռենսը պատասխանատու է ԱՄՆ որոշ գործառույթների համար, որոնք ներառում են շահերի պաշտպանություն, դրամահավաքություն, ծրագրերի զարգացում և այլն։ Նա առաջնահերթ է համարում կազմակերպության համաշխարհային ուշադրությունը ՁԻԱՀ-ի ճգնաժամին։ Վորլդ Վիժնը այս ժամանակահատվածում աննախադեպ աճ էր ապրում։ Քրիստոնյաները կոչ են անում Վորլդ Վիժնին ավելի շատ կարևոր դեր խաղալ համաշխարհային մարդասիրական օգնության մեջ։

Շտռենսը և նրա կինը՝ Ռենեն, ունեն հինգ երեխա և ապրում են Վաշինգտոն նահանգի՝ Բելլյու քաղաքում։

## Հրատարակում
Ռիչարդ Շտռենսը գրել է «The Hole in Our Gospel» գիրքը։ Նա 2009 թվականին ճանաչվել է «Լավագույն գրքի հեղինակ» կոչմանը, իսկ գիրքը 2009 թվականի տարվա լավագույն քրիստոնեական գիրք։

Նա նաև գրում է համաշխարհային աղքատության և ՁԻԱՀ-ի վերաբերյալ, որոնք հայտնվել են ԱՄՆ-ի խոշորագույն թերթերին և ամսագրերին՝ CNN, Fox, ABC, NBC, PBS և այլն։ Շտեռնսը իր «The Hole in Our Gospel» գրքում պայքարում է Աստծուն հնազանդվելու համար։

## Անավարտ
«Անավարտ». հավատքը միայն սկիզբն է։ Այն նկարագրում է, թե ինչպես պետք է գտնել կյանքի ճշմարիտ ճանապարհը։ Նա համեմատում է ամենաերջանիկ մարդկանց կյանքը, քրոնիկ աղքատության մեջ ապրող մարդկանց կյանքի հետ։

Նա գրքում գրում է. «Նա կոչ արեց իր աշակերտներին աշխարհ մտնել և փոխել այն, քարոզելով Աստծու արքայության բարի լուրը»։

## Քննադատություններ
Ալբերտ Մոհլերը քննադատեց Շտռենսի քաղաքական որոշումը և Վորլդ Վիժնի խորհուրդը` նույնասեռական ամուսնությունների վերաբերյալ։ Վորլդ Վիժնի Խորհրդի կողմից այդ քաղաքականությունը փոխվեց։

## Ծանոթագրություններ

## Արտաքին հղումներ
* 2007/05 Հարցազրույց Գի Քավասակիի հետ. «Տասը (կամ ավելի) հարցեր, Ռիչարդ Շտեռնս, Վորլդ Վիժնի նախագահ»

Կատեգորիա:Ամերիկացի գրողներ
Կատեգորիա:Կոռնելի համալսարանի շրջանավարտներ
Մարիա Կազեցկայա

**Մարիա Անտոնինա Կազեցկայա**  (, ), լեհ բանաստեղծ, վիպասան, մշակութային և հասարակական գործիչ։

## Կենսագրություն
Մարիա Կազեցկայան ծնվել է 1880 թվականին Զալոժցիում, լեհական ապստամբությանը մասնակցած (1863-1864 ) սպայի ընտանիքում։ Սովորել է Լվովի մասնավոր գիմնազիայում և ուսուցիչների սեմինարիայում։ Ակտիվորեն մասնակցել է Լվովի մշակութային և գրական կյանքին։ Եղել է «Żywy Dziennik» ամսագրի խմբագիրը, Լեհաստանի գրողների և նկարիչների փոխադարձ օգնության ընկերության անդամ։

1913 թվականին Կիևում նախաձեռնել է ստեղծագործական երեկոներ, համերգներ, ցուցահանդեսներ և լեհական արվեստագետների ներկայացումներ։

1918 թվականի լեհ-ուկրաինական պատերազմի և Լվովի ճակատամարտի մասնակից է։ Եղել է բուժքույր, մասնակցել է Լվովի տարբեր մասերում տեղի ունեցած մարտերին, եղել Աջակցող կանանց կանոնավոր և կամավորական բանակի ջոկատի հրամանատար։ Ծանր վիրավորվել է և հաշմանդամ դարձել։

Լեհաստանի Հանրապետության օրոք զբաղվել է գրական գործունեությամբ։ Հրատարակել է 5 բանաստեղծական ժողովածուներ, բանաստեղծություններ և վեպեր է հրատարակել «Gazety Lwowskiej» և «Kuriera Lwowskiego» էջերում։ 1914 թվականին գրող Ջոզեֆ Կոնրադի Լեհաստան ժամանման հիշողությունների և Յան Կասպրովիչի կենսագրության հեղինակն է։

Իր ստեղծագործություններում նկարագրել է Լվովի արծիվների հերոսական գործողությունները։

Մահացել է 1938 թվականի մայիսին։ Հուղարկավորությունը տեղի է ունեցել Լվովի քաղաքային բյուջեի հաշվին։ Թաղված է Լվովի պաշտպանների գերեզմանոցում։

## Ստեղծագործություններ
;Բանաստեղծությունների ժողովածու
* Kędy milczy słońce (1903)
* Akwarelle (1904)
* Poezje, Tom III (1905)
* Poezje (1907)
* Utwory poetyckie wierszem i prozą (1900—1910)
* Lwów w pieśni poetów lwowskich (1919, անթոլոգիա)
* Kwiaty dalekie, Tom V[13] (1932)
;Արձակ
* Leciutki romans Pani Tuty
* Pod Szyfrą (վեպը լույս է տեսել Lady Capris կեղծանունով)
* Z «Wierszy dla Ciebie»

## Պարգևներ
* Անկախության խաչ
* Խիզախների խաչ
* Լվովի պաշտպանության խաչ

## Ծանոթագրություններ

Կատեգորիա:Լեհ գրողներ
Կատեգորիա:Լեհ արձակագիրներ
Կատեգորիա:Լեհ բանաստեղծուհիներ
Կատեգորիա:20-րդ դարի կին գրողներ
Կատեգորիա:Լեհ հասարակական գործիչներ
Կատեգորիա:Բանաստեղծներ այբբենական կարգով
Կատեգորիա:Կին ակտիվիստներ
Կատեգորիա:Կին վիպասաններ
Նապաստակի թաթ

thumb|250px|նապաստակի թաթ
**Նապաստակի թաթ**, որոշ մշակույթներում թալիսման, որը, ինչպես համարվում է, հաջողություն է բերում, քանի որ սերտ կապ ունի կյանքի աղբյուրի` երկրի հետ։

Հավատը դեպի նապաստակի թաթի կախարդական հատկությունները տարածված է աշխարի տարբեր վայրերում, այդ թվում Եվրոպայում, Չինաստանում, Աֆրիկայում, Հյուսիսային և Հարավային Ամերիկաներում։ Ամենայն հավանականությամբ այդ հավատը գոյություն է ունեցել Եվրոպայում՝ մ.թ.ա. 600 թվականին, հատկապես կելտերի շրջանում։

Այս սնահավատության շատ տարբերակներ կան, որոնց համաձայն նապաստակը, որի թաթը օգտագործվում է որպես թալիսման, պետք է ունենա որոշակի հատկանիշներ։ Նա պետք է սպանված լինի որոշակի վայրում կամ պետք է ոչնչանա հատուկ ձևով կամ էլ պետք է սպանված լինի դեմքով, որն ունի որոշակի հատկանիշներ։

Կարելի է նաև նշել, որ թալիսմանի այդ ձևը իր մեջ կրում է մութ կողմ։ Այդպես, օրինակ, եթե դուք նրան կորցնեք, սպասեք տառապանքների և գլխին եկող դժվարությունների։ Աֆրո-ամերիկացիները հատկապես վախենում էին, երբ կորցնում էին այդպիսի թալիսմանը։ Սրա մասին վկայում են հին գրառումները, որը արվել էին դեռևս XVIII-րդ դարում։

Հավատը դեպի նապաստակի թաթի հաջողություն բերելը հյուսիսամերիկյան բանահյուսությունում հավանաբար ծագել է աֆրոամերիկյան ժողովրդական մոգությունից։ Վերջինս հայտնի է հուդդու անունով։ Այս թեմայի վերաբերյալ գոյություն ունեն մի քանի մոտեցումներ, թե ինչ պայմանների առկայության պարագայում նապաստակի թաթը կարող է հաջողություն բերել։

* Ամեն նապաստակի թաթ չէ, որ կարող է հաջողություն բերել։ Միայն հետևի ձախը օգտակար կլինի որպես թալիսման։
* Նա օգտակար կլինի միայն այն դեպքում, եթե նապաստակը սպանված է եղել գերեզմաններում։
* Լուսնի փուլը սպանության օրը ոչ պակաս կարևոր է։ Լեգենդի որոշ տարբերակներ պնդում են, որ նապաստակը պետք է սպանված լինի լիալուսնի ժամանակ։ Մեկ այլ լեգենդի համաձայն հակառակը`  նորալուսնի ժամանակ։ Երբեմն ասվում է, որ նապաստակը պետք է սպանված լինի ուրբաթ օրը, կամ անձրևոտ ուրբաթ կամ ուրբաթ 13-ին։ Երբեմն պնդում են, որ նապաստակը պետք է գնդակահարված լինի արծաթյա փամփուշտի օգնությամբ, իսկ լեգենդի որոշ տարբերակներում, որ նրա թաթը պետք է կտրված լինի, քանի դեռ նապաստակն ողջ է։
* Պետք է կամայական բառերով խնդրել թաթին հաջողություն բերել։
* Առավել մանրամասն նկարագրությունը ասում է, որ նապաստակը «պետք է սպանված լինի գերեզմաններում ուրբաթ 13-ի կեսգիշերին, կարմրահեր, շիլ աչքրով, Ջոն անունով, կաղ մարդու կողմից, և արծաթյա փամփուշտով առանց ձիուց իջնելու»

## Ծանոթագրություններ

## Գրականություն
* 
* 
* 

Կատեգորիա:Թալիսմաններ
Ադրբեջանի անկախության թանգարան

**Ադրբեջանի անկախության թանգարան** (), թանգարան, որտեղ պահվում են ադրբեջանական ժողովրդի ազգային-ազատագրական շարժումը արտացոլող ցուցանմուշները։ Գտնվում է Բաքվի թանգարանի կենտրոնում։

Ադրբեջանի անկախության թանգարանը հիմնադրվել է 1991 թվականի հունվարի 9-ին։ Այդ ժամանակ թանգարանը ունեցել է ընդամենը 7000 ցուցանմուշ։ Ներկայումս թանգարանում կան ավելի քան 22000 ցուցանմուշներ։

## Պատմություն
150px|thumb|left|Թանգարանի ցուցանմուշը
Ադրբեջանի առաջին պետական թանգարանը  Անկախության թանգարանն էր։ 1919 թվականի դեկտեմբերի 7-ին Անկախության թանգարանը կազմակերպվել էր  `Ադրբեջանի Ժողովրդավարական Հանրապետության խորհրդարանի ստեղծման առաջին տարեդարձի կապակցությամբ։ Թանգարանը գործել է ընդամենը մի քանի ամիս։ 1920 թվականի ապրիլի 27-ին ԲԳԿԲ 11-րդ բանակի ստորաբաժնումները հատել են ԱԺՀ սահմանը և ապրիլի 28-ին Բաքու մտել։ ԱԺՀ դադարել է իր գոյությունը և հռչակվել է Ադրբեջանի Խորհրդային Սոցիալիստական Հանրապետությունը (ԱԽՍՀ)։ Այս իրադարձություններից հետո թանգարանը դադարեց իր գործունեությունը։

Թանգարանը վերականգնել է իր գործունեությունը 1991 թվականին `71 տարի անց։ Անկախության թանգարանը հիմնադրվել է 1991 թվականի հունվարի 9-ին։

## Տես նաև
* Ադրբեջանի բժշկության թանգարան
* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Բաքվի ժամանակակից արվեստի թանգարան
* Նիզամի Գյանջևիի անվան ադրբեջանական գրականության թանգարան
* Ադրբեջանի Ազգային կրթական թանգարան

## Ծանոթագրություններ

Կատեգորիա:Ադրբեջանի ազգային թանգարաններ
Կատեգորիա:Բաքվի թանգարաններ
Կատեգորիա:1919 հիմնադրված թանգարաններ
Կատեգորիա:1919 հիմնադրումներ Ադրբեջանում
Կատեգորիա:Ադրբեջանի պատմության թանգարաններ
Freedom (երգ, Wham!)

«**Freedom**», բրիտանական Wham! փոփ դուետի երգը, որը թողարկվել է 1984 թվականին CBS Records ընկերության կողմից որպես Make It Big ալբոմի երրորդ սինգլ։ Դրա նման վերնագիր ունեցող «Freedom! '90» երգը հետագայում առանձին ձայնագրել է Ջորջ Մայքլը։ Մեծ Բրիտանիայում սինգլի տպաքանակը գերազանցել է 500 000 օրինակը և ստացել ոսկե կարգավիճակ BPI-ից։ Միացյալ Թագավորությունում այն դարձել է խմբի երկրորդ հիթը, որ գլխավորել է UK Singles Chart հիթ-շքերթը։

## Պատմություն
Սինգլն զբաղեցրել է առաջին հորիզոնականը Մեծ Բրիտանիայում, որը պահպանել է երեք շաբաթ և դարձել տարվա երրորդ լավագույն սինգլը Բրիտանական կղզիներում։ ԱՄՆ-ում այն եղել է երրորդը։

## Երգացանկ

* Note «Long Version» is mislabeled as «Long Mix»

## Հիթ-շքերթներ և հավաստագրումներ

### Հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* George Michael — official website

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Roses (երգ, The Chainsmokers)

**«Roses»**, ամերիկացի դիջեյների The Chainsmokers դուետի կողմից ձայնագրված երգ, որն իրականացվել է երգչուհի Էլիզաբեթ Մենսելի (Rozes) մասնակցությամբ։ Թողարկվել է 2016 թվականի հունիսի 16-ին որպես Bouqet մինի ալբոմի սինգլ։ Սինգլը գլխավորել է Dance/Electronic Songs (Billboard) հիթ-շքերթը, Միացյալ Նահանգներում թողարկվել է ավելի քան 3 մլն օրինակով և ստացել պլատինե կարգավիճակ RIAA-ից։ Սինգլը դարձել է տարվա հինգերորդ լավագույն էլեկտրոնային-պարային երգը։

## Արձագանքներ
Երգն ընդգրկվել է Billboard-ի վարկածով՝ ԱՄՆ 2016 թվականի լավագույն սինգլների ցանկում (հորիզոնական № 27)։

## Երաժշտական տեսահոլովակ
Երգի տեսահոլովակը 2015 թվականի օգոստոսի 7-ին թողարկվել է YouTube-ում։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2016 սինգլներ
Հնագիտական պեղումներ

մինի|Հնագիտական պեղումներ
մինի|Հնագիտական պեղումներ (քարի դար)
մինի|ձախից|Հնագիտական պեղումներ (քարի դար)
**Հնագիտական պեղումներ**, հին հուշարձաններ՝ հնություններ գտնելու համար պեղելով կատարվող հնագիտական աշխատանքներ։ Դարերի ընթացքում մարդու կացարանի շուրջը գոյանում են հողի շերտեր, որոնցում պահպանվում են անցյալի հետքեր՝ ամեն տեսակ աղբ, հագուստի, սննդի մնացորդներ, կոճակներ և այլն։ Դա հողի «մշակութային շերտն» է։ Ողջ Երկրի վրա հնագետ-գիտնականները կատարում են պեղումներ։ Հողի մեջ հաճախ գտնում են ոչ միայն հինավուրց առանձին իրեր, այլև անցյալում հարուստ և աշխույժ քաղաքների ավերակներ։ Բազմաթիվ հնավայրեր կան նաև Հայաստանի տարածքում, որոնց պեղումներն սկսվել են 19-րդ դարի 70-80-ական թվականներին։ Այժմ արդեն պեղված են և շարունակվում են պեղվել քարի դարի և մետաղների դարերի, ինչպես նաև միջնադարի բազմաթիվ դամբարանադաշտեր, հնագույն բնակավայրեր, բերդեր և հնագիտական այլ հուշարձաններ։ Հնագիտական պեղումների շնորհիվ ապացուցված է, որ Հայկական լեռնաշխարհը մարդու բնակության հնագույն կենտրոններից և մարդկային քաղաքակրթության օրրաններց մեկն է։ Հնում, երբ մարդը մահանում էր, նրա գերեզմանում դնում էին զենքեր, ուտելիք, բազմապիսի զարդեր, ամաններ։ Պատահում էր՝ գերեզմանի վրա հողե բարձր թումբ էին սարքում, և այն դառնում էր դամբարանաբլուր։ Հնագիտական պեղումները ժամանակակից պատմաբաններին օգնում են իմանալու, թե ինչպես են ապրել մեր նախնիները։ Հնավայրերի պեղումներից արժեքավոր են Լճաշենի, Շենգավիթի, Մեծամորի, Էրեբունիի, Կարմիր բլուրի, Արմավիրի, Գառնիի, Դվինի, Անիի, Ամբերդի և այլ հնավայրերի պեղումները։

## Ծանոթագրություններ

Կատեգորիա:Հնագիտություն
Քաս (ֆիլմ)

**Քաս** (), նիդերլանդական գեյ ռոմանտիկ դրամա։ Նկարահանվել  է 2016 թվականին, ցուցադրվել՝ 2017 թվականին։ Պրոդյուսերը Էլլեն Հավնիտն է։ Ֆիլմն արժանացել է բազմաթիվ մրցանակների։

## Սյուժե
Գեյ զույգ Պեպիջն և Ջորջը արդեն յոթ տարի է ապրում էին միասին։ Մի օր Ջորջը որոշում է Ամստերդամից եկած Քաս անունով երիտասարդ ուսանողին որոշակի ժամանակով տեղ տալ իրենց տանը, մինչև որ նա իր համար ապրելու տեղ կգտներ։ Քասի հայտնվելուց սկսած նրանց հարաբերությունները սրվում են։ Սակայն Պեպիջին այնքան էլ դուր չի գալիս Քասի ներկայությունը իրենց տանը, նա խանդում է Ջորջին և Քասին, բայց օրեր անց նրանց հարաբերությունները որոշ չափով կարգավորվում են։ Նրանք երեքով սեռական հարաբերություն են ունենում, բայց անգամ դրանից հետո Պեպիջը շարունակում է խանդել Քասին։ Աստիճանաբար Ջորջի և Պեպիջի հարաբերությունները ավելի են վատթարանում։ Որոշ ժամանակ անց Քասը հեռանում է, իսկ Ջորջն ու Պեպիջը մեկնում են հանգստանալու, բայց որոշում են, որ այլևս չեն կարող ապրել միասին։ Արդյունքում, նրանք բաժանվում են։

## Դերասաններ
* Քեվին Հեսինգ  (Ջորջ)
*Վիջեր Վինդհորստ (Պեպիջ)
*Ֆելիքս Մեյեր (Քաս)
*Յութա Վոնգ-Լոի-Սինգ  (Միա)
* Ջոբ Ռաիջմակերս  (Բեռնդ)

## Մրցանակներ
Ֆիլմը արժանացել է մի շարք մրցանակների՝ «Միջազգային լավագույն գեղարվեստական մրցանակ», Սան Դիեգո (Best International Feature Award @ FilmOut San Diego), «Հանդիսատեսի համակրանք 2017», Audience Award @ Queer popcorn LGBT Film Festival Locarno Switzerland, Outstanding Achievement Award (October 2017) @ Calcutta International Cult Film Festival India։

## Ծանոթագրություններ

## Արտաքին հղումներ
* Թրեյլեր
* Ամբողջական ֆիլմը (չափահասների համար, հնարավոր է դիտել միայն գուգլ հաշիվ մուտք գործած ժամանակ)

Կատեգորիա:2017 ֆիլմեր
Կատեգորիա:2016 ֆիլմեր
Կատեգորիա:ԼԳԲՏ ֆիլմեր
Կատեգորիա:Ռոմանտիկ ֆիլմեր
Պիտեր Մաուրեր

**Պիտեր Մաուրեր** (, ), Կարմիր խաչի միջազգային կոմիտեի նախագահը, ով այդ պաշտոնում նշանակվել է 2012 թվականի հուլիսի 1-ին։ Մաուրերը ծնվել է Շվեյցարիայի Թուն քաղաքում։

## Կրթություն
Պիտեր Մաուրերը Բեռնում սովորել է պատմություն և միջազգային հարաբերություններ և ստացել է պատմական գիտությունների թեկնածուի աստիճան։

## Կարիերա
1987 թվականին Մաուրերը դիվանագիտական ծառայության է անցել Շվեյցարիայի դիվանագիտական կորպուսում՝ տարբեր պաշտոններ զբաղեցնելով Բեռնում և Պրետորիայում, մինչև որ 1996 թվականին տեղափոխվեց Նյու Յորք և նշանակվեց ՄԱԿ-ում Շվեյցարիայի պատվիրակության փոխղեկավար։ 2000 թվականին Մաուրերը Բեռնում նշանակվել է Շվեյցարիայի արտաքին գործերի նախարարության մարդու անվտանգության բաժնի ղեկավար։

2004 թվականին, Մաուրերը նշանակվել է ՄԱԿ-ում Շվեյցարիայի արտակարգ ու լիազոր դեսպան և մշտական ներկայացուցիչ։ Այս պաշտոնում, Մաուրերը ահռելի ջանքեր է թափել՝ ապահովելու Շվեյցարիայի ինտեգրմանը ՄԱԿ-ին։ Շվեյցարիան միայն վերջերս է միացել ՄԱԿ-ին և նրա բազմակողմանի գործունեություն իրականացնող մարմիններին։ 2009 թվականի հունիսին, ՄԱԿ-ի Գլխավոր Ասամբլեան Մաուրերին ընտրեց ՄԱԿ-ի հինգերորդ կոմիտեի ղեկավար, որը հիմնականում զբաղվում էր վարչական և բյուջետային հարցերով։ Ի հավելումն, նա ընտրվել է ՄԱԿ-ի Խաղաղաշինարարական կոմիտեի Բուրունդի կոնֆիգուրացիայի ղեկավար։ 2010 թվականի հունվարին Մաուրերը նշանակվել է Շվեյցարիայի արտաքին գործերի նախարար։ Այդ պաշտոնում նա մնացել է մինչև 2012 թվականը, երբ ընտրվեց Կարմիր խաչի միջազգային կոմիտեի նախագահ։

Սկսած 2012 թվականից, Մաուրերը գլխավորում է Կարմիր խաչի միջազգային կոմիտեն, որի կառավարման շրջանակներում տեղի է ունեցել բյուջեի պատմական աճ՝ 1․1 միլիարդից դառնալով 2.4 միլիարդ շվեյցարական ֆրանկ (2022 թվականի տվյալներով)։

## Այլ գործունեություն
* Համաշխարհային տնտեսական ֆորում (WEF), Խորհրդի անդամ (2014 թվականից սկսած)
* Համաշխարհային տնտեսական ֆորում (WEF), Հումանիտար համակարգի ապագայի գլոբալ խորհրդի համանախագահ

## Անձնական կյանք
Մաուրերը ամուսնացած է և ունի երկու զավակ։

## Ծանոթագրություններ

## Արտաքին հղումներ
* The president of the ICRC 
* UN, 15 September 2009. PETER MAURER OF SWITZERLAND CHAIR OF FIFTH COMMITTEE
* ICRC, 19 October 2011. ICRC names new president
* ICRC, 7 September 2012. Syria: ICRC president concludes visit amid relentless fighting
* WEF, 3 November 2014. Peter Maurer Joins Foundation Board, World Economic Forum

Կատեգորիա:Կարմիր խաչ
Կատեգորիա:Շվեյցարացի պատմաբաններ
Կատեգորիա:Շվեյցարիայի դիվանագետներ
Կատեգորիա:ՄԱԿ անդամներ
Կատեգորիա:Շվեյցարիայի քաղաքական գործիչներ
Կատեգորիա:Իրավաբանական գիտությունների դոկտորներ
Ձկնորս կատուն

**«Ձկնորս կատուն»**, մուլտֆիլմ՝ նկարահանված 1964 թվականին, ըստ Վլադիմիր Սուտեևի սցենարի։ Մուլտֆիլմի ռեժիսորը Վլադիմիր Պոլկովնիկովն է, նրա հերոսներն անտառային կենդանիներ են, որոնք օժտված են մարդկային վառ հատկություններով։

## Սյուժե
Մի օր Կատուն որոշում է ձուկ բռնել։ Ճանապարհին հանդիպում է Աղվեսին, Գայլին և Արջին, ովքեր նույնպես դեմ չէին ձուկ համտեսելուն։ Նրանցից յուրաքանչյուրին Կատուն մի ձուկ է խոստանում։ Գետի ափին Կատուն սկսում է ձուկ բռնել, իսկ Աղվեսը, Գայլը և Արջը սպասում են ձկան համեղ ընթրիքի։ Բայց նրանց պահվածքն այնպիսին էր, որ ո՛չ առաջին, ո՛չ երկրորդ, ո՛չ էլ երրորդ ձուկը Կատուն չի կարողանում բռնել․ անկարգապահ հանդիսատեսը թույլ չէր տալիս դա անել։ Մինչև հանդիսատեսը կռվում էր Կատվի համարյա թե չբռնած ձկների համար, Կատուն, օգտվելով խառնաշփոթից, հավաքում է կարթը և գնում ավելի հանգիստ տեղ գտնելու։

## Դերերը կրկնօրինակել են
* Եվգենի Լեոնով - *[[Կատու]]*
* Օլգա Արոսևա - *[[Աղվես]]*
* Էռաստ Գարին - *[[Գայլ]]*
* Անատոլի Պապանով - *[[Արջ]]*

## Վերաթողարկում DVD ձևաչափով
Մուլտֆիլմը բազմիցս թողարկվել է DVD ձևաչափով, մուլտֆիլմերի հավաքածուներում։
* **«Հեքիաթներ երեխաների համար․ Վ. Սուտեև»** (Մուլտֆիլմների հավաքածու ըստ Վ. Սուտեևի հեքիաթների)։ Սկավավառակի վրա ներառված են եղել հետևյալ մուլտֆիլմերը․ «Նավակ», (1956), Ո՞վ ասաց մյաու (1962), «Ձկնորս կատուն» (1964), «Քեռի արջը» (1970), «Սա ի՞նչ թռչուն է» (1955), «Մի պարկ խնձոր» (1974), «Աքաղաղն ու ներկերը» (1964), «Սունկ-վերնատնակ» (1958)։
* **«Կատուներ»**, «Սոյուզմուլտֆիլմ»։ Սկավավառակի վրա ներառված են եղել հետևյալ մուլտֆիլմերը․ «Կոշկավոր Կատուն» (1968), «Կատվի տունը» (1958), «Ձկնորս Կատուն» (1964), «Շունն ու կատուն» (1955), «Կատուն և ծաղրածուն» (1988), «Կատվիկը Լիզյուկովի փողոցից» (1988), «Կատուն և Կոն» (1990)։

## Գրականություն
*
-(в том числе сказка «Кот-рыболов» — с.53-67, цветные иллюстрации В. Сутеева).

*

## Ծանոթագրություններ

Կատեգորիա:1964 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Վլադիմիր Պոլկովնիկովի մուլտֆիլմեր
Ջրասուզակ

[մինի|Ջրասուզակ (ջրասուզակը մաքրում է [ակվարիումը)]]
մինի|ձախից|Ջրասուզակ
**Ջրասուզակ**, հատուկ անջրանցիկ հանդերձանքով ջրի մեջ սուզվող ու աշխատող մարդ, որ կարողանում է ջրի մեջ սուզվել և այնտեղ մնալ երկու րոպեից ավելի։ Դեռևս
չորս հազար տարի առաջ փորձառու սուզակները կարողանում էին ծովի հատակից մարգարիտներ, մարջանի ճյուղեր, թանկարժեք խեցիներ հանել։ Սուզակներից շատ քչերն են կարողանում ջրի տակ մնալ 2 րոպեից ավելի։ Չմրսելու համար ջրասուզակը հագնում է բրդե սպիտակեղեն, իսկ վրայից՝ «վերնաշապիկ»՝ ռետինե լողահագուստ, որի պտուտակներով ամրացվում է ապակե պատուհաններ ունեցող մետաղե սաղավարտը։ Որպեսզի ջուրը ջրասուզակին դուրս չմղի, նրա մեջքին ու կրծքին կախում են կապարե ծանրություններ, իսկ հավասարակշռությունը չկորցնելու համար ոտքերին հագցնում է կապարե ներբաններով մետաղե կոշիկներ և ամուր պարանով իջեցնում ջրի խորքը։ Քանի որ լողազգեստ հագած մարդը դառնում է անդյուրաշարժ, դրա համար ստեղծվել է թեթև, առանց կապարե ծանություների ու ներբաների լողահագուստ։ Ջրասուզակն օդը հետն է վերցնում թիկունքին ամրացված անոթներով, թիավարում է ոտքերին հագած ռետինե լաստերով և լողում ցանկացած ուղղությամբ՝ խորանալով մինչև 300-500 մ։ Ջրասուզակն ամեն գործի վարպետ է․ ջրի տակ հարկ է լինում դառնալ և՛ էլեկտրաեռակցող, և՛ փականագործ, և՛ մոնտաժող, և՛ շինարար, և՛ պայթեցնող։ Հիդրոէլեկտրակայան կառուցեն, թե ամբարտակ, շլյուզ թե կամուրջ, ստորջրյա կաբել (մալուխ) անցկացնեն թե խողովակաշար, ամենուր ջրասուզակներ են հարկավոր։ ԵՎ, իհարկե, ջրասուզակն է խցանում նավի հատակին առաջացած ճեղքը, օգնում ծովի հատակից բարձրացնել ջրասույզ եղած նավը։

## Ծանոթագրություններ

Կատեգորիա:Ջրասուզակներ
Կատեգորիա:Մասնագիտություններ
Հնագույն նկարիչներ

**Հնագույն նկարիչներ**,   ժայռապատկերներ և որմնանկարներ անող հնագույն մարդիկ, որոնց գործիքները եղել են    ածուխը,    կավը և    գորշ երկաթաքարը։

300px|մինի|աջից
Ֆրանսիական Մոնտինյակա փոքրիկ քաղաքի մոտ գտնվող Լասկո    քարանձավը հայտնաբերել են մի խումբ տղաներ։ Քարանձավի պատերին և առաստաղին նկարված են եղել և՛ ընտանի, և՛ վայրի   կենդանիներ՝ տարբեր դիրքերով։ Օրինակ, ծանրամարմին ցուլ՝ ցատկելու պահին,  կով, որ ոտքերը կծկած ցատկում է վիհի վրայով, աղոտ երևում են վախեցած եղնիկների եղջերակիր գլուխները։
Առաջին որմնանկարները՝ ժայռապատկերները հայտնաբերվել են Իսպանիայի հյուսիսում և Ալտրամիլա քարանձավում։ Սրանք նկատել է քարանձավում աշխատող հնագետի հնգամյա դուստրը։ Ժայռապատկերներ գտել են շատ երկրներում, այդ թվում նաև Սովետական Միության տարածքում։ 1959 թվականին կենդանաբան Ա. Վ. Ռյոմինը Հարավային  Ուրալում գտնվող Կապովա քարայրում հայտնաբերել է մամոնտների, ձիերի, ռնգեղջյուրների կարմրաներկ պատկերներ։ Այժմ դրանք մի քանի հազար տարեկան են։
Նախնադարյան մարդիկ որսում էին ահեղ բիզոններ, արագավազ եղնիկներ, ռնգեղջյուրներ, ցուլեր և այլ կենդանիներ։ Որսից հետո մեծ ու մթին քարանձավների պատերին խարույկի լույսի ներքո նրանք պատկերում էին որսի տեսարաններ։ Պատկերելու համար օգտագործում էին ածուխ, կավ և գորշ երկաթաքար։ Դրանք խառնում էին ջրի կամ ճարպի հետ և նկարում մազափնջերով, ձողերով և նույնիսկ մատներով։ Երբեմն նկարիչները չոր ներկը լցնում էին    եղեգի մեջ և փչում պատին։ Ստացվում էին ձիերի թեթև, ասես օդեղեն բաշեր։
Մինչև այժմ   գիտնականները վիճում են, թե մութ քարանձավներում մարդիկ ինչու՞ էին կենդանիներ պատկերում։ Շատերը կարծում են, թե շատ հազարամյակներ առաջ այդ քարանձավներում մարդիկ որսի էին պատրաստվում. խփում էին նշանակետին, խորհրդավոր ծեսեր կատարում, գազաններին հաղթելու նպատակով աղոթքներով օգնություն հայցում աստվածներից։
Հնագույն նկարիչները նկարել են ոչ միայն մութ քարանձավների պատերին ու առաստաղներին, այլև բազմաթիվ ժայռապատկերներ են փորագրել բաց երկնքի տակ, վիթխարի վեմերին և ժայռերին։ Սովետական Միության տարածքում այդպիսի հուշարձաններով հարուստ է հատկապես Հայաստանը։ Արագածի լանջերին, Սյունյաց և Գեղամա լեռներում և այլուր հայտնաբերվել են հազարավոր ժայռապատկերներ, որոնցից հնագույններն ստեղծվել են մ.թ.ա. 6-4–րդ հազարամյակներում։ Ժայռապատկերների ամբողջ « պատկերասրահներ» են սփռված Սյունիքի ուղտասար հնավայրում, ուր հետազոտողները գտել են ավելի քան երկու հազար պատկերազարդ քարեր՝ յուրաքանչյուրի վրա մեկից մինչև հիսուն պատկերներ։
Հնագույն նկարիչները պատկերել են հայկական բնաշխարհին հատուկ ընտանի և վայրի կենդանիներ, նետ ու աղեղով, նիզակով և վահանով զինված որսորդներ, մարդու և գազանի մենամարտ, երկանիվ ու քառանիվ սայլեր, արորներ, ծիսական պարեր և այլ տեսարաններ։
Հնագույն անանուն նկարիչների ստեղծագործություններ են մի շարք հնավայրերում հայտնաբերված որմնանկարները, որոնք զարդարել են պալատների, տաճարների և այլ շինությունների պատերը։ Դրանցից են, օրինակ, մ.թ.ա. 8-րդ դարում հիմնադրված Էրեբունի բերդաքաղաքի թագավորական պալատի որմնանկարները, որոնք ի հայտ են եկել միայն 2-3 տասնամյակում։
Այժմ մարդկությունը նորից է տեսնում հնագույն նկարիչների ստեղծած հրաշալի ժայռապատկերներն ու որմնապատկերները և շարունակում հիանալ նրանց վարպետությամբ։

## Ծանոթագրություններ

Կատեգորիա:Ժայռապատկեր
Կատեգորիա:Որմնանկարչություն
Նանետա Գիլֆորդ

**Նանետա Գիլֆորդ**  (, իսկական անունը՝ *Գուտման*, ), ամերիկացի օպերային երգչուհի (սոպրանո) և վոկալի ուսուցիչ։

## Կենսագրություն
Սովորել է կանադացի ուսուցիչ Ալբեր Ժանոտի մոտ, որի արդյունքում, առանց Եվրոպայում կրթություն ստանալու, դարձել է առաջին նշանավոր ամերիկյան վոկալիստներից մեկը։ Բեմել է 1921 թվականին, Ժան Շվարցի «Գիշերները արթուն մնացողները - 1921» բրոդվեյան մյուզիքլում։

1923 թվականին պայմանագիր է կնքել Մետրոպոլիտեն օպերայի հետ՝ տարիքը նշելով 18 և համարվել է Մետրոպոլիտենում հանդես եկած  ամենաերիտասարդ երգչուհին և հաճախ հիշատակվել է «աստղային բալիկ» () բնորոշմամբ։

Առաջին երեք սեզոններին երգել է հիմնականում փոքր դերեր։ 1926 թվականին Ումբերտո Ջորդանոի «Կատակով ընթրիք» օպերայում կատարել է Ջինևիի դերը, հետագայում նաև երգել է Ջուզեպպե Վերդիի «Աիդա» օպերայում, Շառլ Գունոյի «Ֆաուստում», Ջակոմո Պուչինիի «Տուրանդոտում»  և այլն։

1932 թվականին թողնելով բեմը՝ մինչև 1981 թվականը մասնավոր դասեր է տվել։

1928-1930 թվականներին ամուսնացած է եղել ջութակահար Մաքս Ռոզենի հետ։ Նրանք հանդես են եկել միասին։

## Ծանոթագրություններ

Կատեգորիա:ԱՄՆ-ի օպերային երգիչ-երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի ուսուցչուհիներ
Կատեգորիա:Ամերիկացի սոպրանոներ